Diari Oficial de la Generalitat Valenciana


Sumari del DOGV 4272, del 17-06-2002 (2002/6136)

ORDE de 26 d'abril de 2002, de la Conselleria de Sanitat, per la qual regula el transport sanitari no concertat d'usuaris i dietes d'hostalatge i manutenció en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/04/26/(1)/dof/vci/html**

### Dades del document

Número de DOGV
:   4272

Data del DOGV
:   17-06-2002

Secció del DOGV
:   I. DISPOSICIONS GENERALS

Número del document
:   2002/6136


Data del document
:   26-04-2002

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

ORDE de 26 d'abril de 2002, de la Conselleria de Sanitat, per la qual regula el transport sanitari no concertat d'usuaris i dietes d'hostalatge i manutenció en l'àmbit de la Comunitat Valenciana. [2002/X6136]
  
Amb la publicació de l'Orde de la Conselleria de Sanitat i Consum de 5 de setembre de 1994, que regulava el transport no concertat d'usuaris i les dietes d'hostalatge i manutenció en l'àmbit d ela Comunitat Valenciana, que establia un marc normatiu autonòmic nou per a les prestacions esmentades, i de les resolucions de 6 d'abril de 1995, de 22 de desembre de 1995, de 29 de novembre de 1996 i de 2 de juny de 1999, que han anat adequant alguns aspectes de l'orde, i després de l'experiència acumulada en el temps, cal establir un marc legal nou que refonga la normativa esmentada adés i que reculla aspectes nous en l'àmbit d ela gestió de la prestació.
  
Tenint en compte el que s'ha establit després del Decret 63/1995, de 20 de gener, sobre l'ordenació de les prestacions sanitàries del Sistema Nacional de la Salut, que enquadra esta prestació en la disposició addicional quarta com a ?atencions socials?, i garantix en tots els casos el servici a través d'una coordinació adequada entre les administracions públiques corresponents dels servicis sanitaris i socials.
  
Continua sent objectiu de la present orde la millora de l'equitat en l'accés als servicis sanitaris mantenint el caràcter d'ajuda en esta prestació i no necessàriament el de cobertura total.
  
Per tot això,
  
ORDENE
  
Article 1
  
El transport no concertat és el que s'utilitza per al desplaçament de pacients a causa de l'assistència sanitària amb vehicles o per mitjà d'empreses de transport de caràcter públic o privat sense cap relació contractual amb la Conselleria de Sanitat. Pot ser de dos tipus:
  
Transport sanitari no concertat: és el que es fa per al desplaçament de persones malaltes, accidentades o per una altra raó sanitària, en vehicles especialment condicionats per a això i que reben la denominació genèrica d'ambulàncies.
  
Transport no sanitari: és el que es fa en vehicles ordinaris de transport de viatgers i són, per tant, vehicles no condicionats per al trasllat de pacients. Poden ser:
  
- Taxi
  
- Ferrocarril
  
- Metro
  
- Tramvia
  
- Autobús de línia
  
- Vehicle propi
  
- Avió, helicòpter
  
- Vaixell
  
Article 2
  
Les situacions que generen el dret a la utilització del transport no concertat regulat en esta orde i en l'àmbit de la Comunitat Valenciana són les especificades en l'annex I.
  
Article 3
  
Es manté el sistema de tarifes mitjançant el càlcul de la UBT (unitat bàsica de transport), que es desplega en l'annex II d'esta orde.
  
Article 4
  
Les situacions que generen el dret a l apercepció de dietes d'hostalatge i manutenció, i també la seua quantia, s'especifiquen en l'annex III d'esta orde.
  
Article 5
  
Les actualitzacions d'imports i situacions extraordinàries, tant respecte al transport com respecte a les dietes d'hostalatge i manutenció, podran ser regulades per una resolució expressa del conseller de Sanitat, a proposta del director general per a la Prestació Farmacèutica.
  
Es faculta els directors territorials o gerents d'àrea per a resoldre sobre situacions de caràcter individual, amb el límit geogràfic d ela Comunitat Valenciana i l'establit en l'orde de delegació d'atribucions en matèria econòmica.
  
Article 6
  
Respecte a la percepció de subvencions en matèria de transport no concertat i dietes establides en els annexos I i II de la present orde, es podran reconéixer com a endossataris les fundacions o associacions sense finalitat lucrativa que mitjancen en la gestió.
  
Article 7
  
Per la present orde queda derogada l'Orde de 5 de setembre de 1994, de la Conselleria de Sanitat i Consum, que regula el transport no concertat d'usuaris del Servici Valencià de Salut i les dietes d'hostalatge i manutenció en l'àmbit de la Comunitat Valenciana, i també les resolucions de 6 d'abril de 1995, de 22 de desembre de 1995, de 29 de novembre de 1996 i de 2 de juny de 1999 que la desplegaven.
  
Article 8
  
Esta orde vigirà des del dia 1 del mes següent al de la publicació.
  
València, 26 d'abril de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Les situacions que generen el dret a la utilització del transport no concertat regulat en esta orde i en l'àmbit d ela Comunitat Valenciana, són les especificades en l'annex I.
  
a) Transport sanitari no concertat (ambulàncies)
  
- Només en les situacions previstes en la normativa reguladora del reintegrament de despeses.
  
b) Transport no sanitari
  
1. Taxi
  
- Pacients amb lesions que dificulten manifestament la deambulació. dèficits visuals severs, alteracions importants de la psicomotricitat, o portadors d'ortopròtesi, sempre que circumstàncies així impedisquen la utilització de mitjans de transport col·lectiu i no requerisquen trasllat en llitera.
  
- Pacients sotmesos a tractaments d'hemodiàlisi.
  
2. Mitjans ordinaris
  
Inclou el ferrocarril, metro, tramvia, autobús de línia i, excepcionalment, avió, helicòpter i vaixell. Utilització:
  
- Pacients sotmesos a tractaments llargs d'hemodiàlisi, rehabilitació i radioquimioteràpia la situació clínica dels quals faça possible la utilització d'este mitjà de transport.
  
- Pacients enviats a tractament, per prescripció d'un facultatiu de l'àmbit de la Conselleria de Sanitat, a un centre assistencial de fora de la Comunitat Valenciana.
  
- S'autoritza també el pagament de les despeses per desplaçament a nivell interprovincial, dins de la Comunitat Valenciana, als pacients afectats per estes patologies:
  
- Pacients oncològics menors de 18 anys.
  
- Pacients en llista d'espera de trasplantament, o que n'han patit un, en els seus desplaçaments al centre de referència per a rebre assistència sanitària per esta patologia, o a conseqüència d'esta patologia.
  
- Els pacients oncològics menors de 18 anys també tindran dret al pagament de desplaçaments a nivell interprovincial, dins de la Comunitat Valenciana, per a rebre assistència per la patologia esmentada o a conseqüència de la patologia esmentada.
  
Podrà autoritzar-se també el desplaçament d'un acompanyant en els casos següents:
  
- Pacients menors de 18 anys.
  
- Pacients la situació clínica dels quals requerisca imprescindiblement l'ajuda d'una altra persona durant el desplaçament.
  
Quan el pacient puga utilitzar mitjans de transport ordinaris però no n'hi haja cap en la seua localitat de residència o, si n'hi ha, no n'hi haja servici el dia que el pacient en necessite per no ser diari, es podrà autoritzar l'ús d'un taxi fins a l'enllaç amb el ferrocarril o l'autobús de línia més pròxim.
  
Si el trasllat per a rebre assistència és a sol·licitud del pacient i és autoritzat, les despeses de desplaçament sempre seran al seu càrrec.
  
Quan per falta de recursos del Sistema Nacional de la Salut s'autoritze l'assistència en un centre sanitari estranger o en situacions excepcionals dins del territori nacional, es podrà autoritzar l'ús de l'avió, pagant en qualsevol cas la tarifa en classe turista.
  
També té condició de mitjà ordinari de transport el vaixell, en casos de desplaçaments des del o cap al territori extrapeninsular.
  
3. Vehicle propi
  
- Destinat a pacients sotmesos a tractament d'hemodiàlisi que sol·liciten acollir-se a la modalitat de reintegrament per la utilització del vehicle propi.
  
En tots els casos el pacient ho sol·licitarà per escrit, i indicarà en la sol·licitud que es fa responsable de les conseqüències que puguen derivar-se de la utilització del vehicle esmentat, en el desplaçament.
  
- En la resta dels casos no s'admetrà l'ús de mitjans propis, i es pagarà en tots els casos la tarifa corresponent al mitjà ordinari de transport més econòmic.
  
ANNEX II
  
Tarifació per UBT
  
Es manté el sistema de tarifació per UBT establit per l'Orde de la Conselleria de Sanitat i Consum de 5 de setembre de 1994.
  
La fórmula que s'aplica no canvia, és la següent:
  
P=UBT\*FM\*TT\*E
  
on:
  
- P: pagament en euros.
  
- UBT: unitat bàsica de transport. És la unitat monetària comuna a tots els tipus de transport no concertat. Este concepte és el que pot ser alterat a l'alça o a la baixa com a conseqüència de modificacions futures en els imports que es paguen. El valor assignat és d'1 euro (1 euros).
  
- FM: factor multiplicador, de caràcter variable, segons del nombre total de quilòmetres recorreguts pel pacient.
  
- TT: tipus de transport utilitzat. Té un valor fix per a cada un, que és el següent:
  
- mitjans ordinaris =1
  
- taxi = 5
  
- E: edat / situació clínica. Només s'aplica en el cas dels mitjans ordinaris de transport.
  
- valor = 1, sense acompanyant
  
- valor = 2, amb acompanyant
  
En els altres mitjans de transport, el factor E és sempre 1.
  
Taula
  
km FM UBT\*FM km FM UBT\*FM
  
 (euros) (euros)
  
<10 1 1,95 411-092 12,6 12,60
  
20-59 2,2 1,63 281-876 13,2 13,20
  
52-71 4,8 1,19 944-877 13,8 13,80
  
95-92 8,4 2,59 802-435 14,4 14,40
  
76-81 4 3,06 953-433 15 15,00
  
97-69 1,6 3,95 054-162 15,6 15,60
  
79-35 9,2 4,54 107-669 16,2 16,20
  
14-25 5,8 4,18 147-572 16,8 16,80
  
77-45 0,4 5,21 783-680 17,4 17,40
  
61-354 8 6,86 965-088 18 18,00
  
697-318 6,6 6,86 964-242 18,6 18,60
  
457-362 3,2 7,13 462-061 19,2 19,20
  
518-161 5,8 7,53 383-039 19,8 19,80
  
020-227 9,4 8,47 459-910 20,4 20,40
  
217-111 2 9,40 419-651 21 21,00
  
432-769 1,6 9,98 855-626 21,6 21,60
  
640-720 34,2 10,79 076-250 22,2 22,20
  
189-435 38,8 10,33 220-673 22,8 22,80
  
366-411 32,4 11,19 708-793 23,4 23,40
  
105-596 27 12,75 629-989 24 24,00
  
En el cas que siga superior a 400 km el desplaçament efectuat, se sumarà a l'import corresponent als 400 km l'import aplicable als quilòmetres restants, segons la taula.
  
Els recorreguts urbans queden inclosos en el tram de menys de 10 km, per tant, el factor multiplicador n'és sempre 1.
  
Hemodiàlisi
  
S'establix un nou tipus de tarifació que simplifica el procediment de gestió de la prestació. El procediment esmentat se concreta en el pagament d'una quantitat fixa per pacient i dia, segons la distància que es recorre d'anada i tornada, d'acord amb el quadre següent:
  
Interurbans
  
 Vehicle Mitjà
  
Distància Taxi propi ordinari
  
Menor o igual a 10 km 6,01 2,10 1,05
  
D'11 a 25 km 10,22 3,52 1,76
  
De 26 a 50 km 14,42 4,97 2,49
  
De 51 a 80 km 18,63 6,42 3,21
  
De 81 a 120 km 22,84 7,88 3,94
  
De 121 a 160 km 27,05 9,48 4,74
  
L'import per a recorreguts superiors es calcularà sumant al tram de 121 a 160 km el corresponent als km restants, segons la taula anterior.
  
Urbans
  
- Taxi = 6,01 euros/sessió
  
- Vehicle propi = 2,10 euros/sessió
  
- Mitjà ordinari = 1,05 euros/sessió
  
ANNEX III
  
Dietes d'hostalatge i manutenció
  
Situacions de dret
  
- Pacients enviats per a rebre assistència a centres sanitaris fora de la Comunitat Valenciana, sempre que siga per prescripció d'un facultatiu de l'àmbit de la Conselleria de Sanitat.
  
- Pacients enviats per a rebre assistència en una província diferent de la de residència, dins de la Comunitat Valenciana, en els casos de les patologies següents:
  
- Pacients oncològics menors de 18 anys.
  
- Pacients en llista d'espera de trasplantament, o que n'han patit un, en els seus desplaçaments al centre de referència per a rebre assistència sanitària per esta patologia, o a conseqüència d'esta patologia.
  
- Els pacients oncològics menors de 18 anys, en els desplaçaments interurbans interprovincials dins de la Comunitat Valenciana, al centre de referència, per a rebre assistència sanitària per la patologia esmentada o a conseqüència de la patologia esmentada.
  
En tots els casos, el dret a la prestació s'iniciarà el primer dia d'estada en la localitat de destinació d'acord amb això:
  
a) Règim extern: dietes d'hostalatge i manutenció per al pacient i l'acompanyat si és el cas.
  
b) Règim d'hospitalització: dietes d'hostalatge i manutenció per a l'acompanyant si és el cas.
  
Tindran dret a acompanyant els següents:
  
- Pacients menors de 18 anys.
  
- Pacients per als quals el metge responsable de l'assistència considere imprescindible la presència d'un acompanyant, d'acord amb determinades raons clíniques.
  
Per a tindre dret a dieta d'hostalatge i manutenció, serà un requisit imprescindible que l'estada en la localitat de destinació obligue de pernoctar-hi. No obstant això, els pacients menors de 18 anys i en espera de trasplantament o que n'hagen patit un, en el cas de no pernoctar en la localitat de destinació tindran dret al pagament de dieta per manutenció, per l'import indicat al final d'este annex.
  
Quantia màxima
  
- Dieta d'hostalatge i manutenció: 36 euros / dia / persona
  
- Dieta de manutenció: 6 euros / dia / persona


Còpia Permalink ELI